**E95** eli **Eurooppatie 95** on runsaat 2 500 kilometriä pitkä eurooppatie, joka johtaa Pietarista etelään Valko-Venäjän itäosien ja Ukrainan läpi, Mustanmeren yli ja lopuksi Turkin keskiosissa sijaitsevaan Merzifoniin.

Reitti
------

 Eurooppatie E95:tä Pietarin eteläpuolella, matkalla Lugaan ja Pihkovaan.
 Näkymä E95:ltä Pihkovan alueella, risteys P52 kantatielle Novgorodiin. 
 Huonokuntoista valtatie E95:tä eli M20:tä Pihkovan alueen Zujkovossa.
 Eurooppatie E95:tä (eli ukrainalaisittain valtatietä M01) Ukrainan Tšernihivin lähistöllä.
Eurooppatien E95 reitti kulkee seuraavien valtioiden ja kaupunkien kautta: 

### Venäjä

Eurooppatie E95 eli aluksi venäläisen **valtatie M20:n** voidaan katsoa alkavan Pietarin eteläosissa etelään johtavan Moskovan puistotien (ven. Московский Проспект) jatkona alkavan kahdeksankaistaisen Pulkovon maantien (ven. Рулковское Шоссе, *Pulkovskoe Šosse*) pohjoispäästä (59°50′30″N, 30°10′19″E). Tämä maantie alittaa Pietarin kehätien ja jatkaa Pulkovon lentoaseman itäpuolitse etelään.  E95 jatkuu ensin etelään Leningradin alueella, sitten ja lounaaseen kohti Pihkovaa ja myöhemmin Pihkovan alueella etelään ja kaakkoon. Suur-Pietarin ulkopuolella tien kunto on ollut vuosia huono, mikä haittaa liikenteen sujuvuutta ja vaikuttaa myös reitin turvallisuuteen. Tieluokitusta on siten vaikea uskoa edes venäläiseksi valtatieksi, saati eurooppatieksi. Tärkeimmät kaupungit reitin varrella ovat: 

* Pietari
* Hatsina (Gattšina)
* Luga (Ylä-Laukaa)
* Pihkova
* Ostrov
* Nevel

### Valko-Venäjä

Venäjän rajan jälkeen eurooppatie E95 jatkuu valkovenäläisenä **valtatienä M8**. Tien kunto paranee merkittävästi (valtatie); valtatie on kaksi- tai nelikaistainen. Valtatien varrelle osuvat: 

* Vitsebsk, ohitus kaupungin itäpuolelta
* Orša, ohitus kaupungin itäpuolelta
* Mahiljou, ohitus kehätietä pitkin kaupungin länsipuolelta
* Homel

### Ukraina

Valko-Venäjän ja Ukrainan välisen rajan jälkeen E95 koostuu **valtatiestä M01**. 50 km Tšernigovin eteläpuolella tiehen liittyy myös Kiovaan vievä **E 101**. Kiovasta etelään Mustanmeren rannalle jatkuva reitti seuraa **valtatietä M05**. 

Tärkeimmät reitin varrelle osuvat kaupungit ovat: 

* Tšernihiv (ven. Чернигов, *Tšernigov*), ohitus länsipuolelta
* Kiova
* Vasilkov, ohitus länsipuolelta
* Bila Tserkva (ven. Белая Церковь, *Belaja Tserkov*), ohitus itäpuolelta
* Žaškiv (ven. Жaшков,  *Žaškov*), ohitus länsipuolelta
* Uman, ohitus itäpuolelta
* Blahovištšenske (2016 saakka *Uljanovka*), ohitus itäpuolelta
* Odessa

Odessasta reitti jatkuu meriteitse Mustanmeren toiselle puolelle Turkkiin.

### Turkki

* Samsun
* Merzifon

Lähteet
-------

1. ↑  Falk: Russia- Ukraine-Belarus (Falk: Länderkarte Russland-Ukraine-Belarus). 1:2000 000 & 1:10 000 000. Falk Verlag, 73751 Ostfildem, www.falk.de, 2007 (?). ISBN 3-8279-1864-2. (englanniksi) & (saksaksi)
2. 1 2 3 4 5  Е.Л. Макаревич (toim.): Атлас автомобиьных дорог (Atlas Avtomobilnyh Dorog) 1:500 000. Издательство Янсеян, Minsk, 2005. ISBN 985-6501-12-1. (venäjäksi)
3. ↑  Карта автодорог С.-Петербурга (Karta Avtodorog S.-Peterburga). Картографическая основа (kartograf.ru). ISBN 5-7198-0056-5. (venäjäksi)
4. ↑  Ленинградская Область. Санкт-Петербург. Большой автодорожный и справочный Атлас (Leningradskaja Oblast. Sankt-Petersburg. The great road motoring and reference atlas). 1:160 000 & 1:240 000 & 1:90 000. Дискус Медиа (www.discusmedia.spb.ru). ISBN 978-5-940-59043-9. (venäjäksi), (englanniksi) & (suomeksi)
5. 1 2  Новый Атлас Автомобильных Дорог России, стран снг прибалтики. 1:750 000 & 1:1 500 000. Издательство "Тривиум". ISBN 985-409-072-8. (venäjäksi)
6. ↑   Карта Автомобильных Дорог - Республика Беларусь (Karta Avtomobilnyh Dorog - Respublika Belarus), Масштаб 1:850 000. Белкарография, Minsk, 2009. (venäjäksi)

Aiheesta muualla
----------------

* YK:n Euroopan talouskomission sopimus eurooppateistä 2008 (pdf) (englanniksi)
* YK:n Euroopan talouskomission yhteenvetokartta eurooppateistä 2007 (pdf) (englanniksi) (ranskaksi) ja (venäjäksi) (www.unece.org)

Valko-Venäjän valtatiet
**Kansalliset valtatiet:** M1 | M2 | M3 | M4 | M5 | M6 | M7 | M8 | M9 | M10 | M11 | M12   

**Keskeisiä kansallisia teitä:** R1 | R2 | R3 | R4 | R5 | R6 | R7 | R20 | R21 | R23 | R31 | R43 | R45  

**Eurooppatiet Valko-Venäjällä:** E271 | E28 | E30 | E85 | E95

Eurooppatiet
E1 | E3 | E4 | E5 | E6 | E7 | E8 | E9 | E10 | E11 | E12 | E13 | E14 | E15 | E16 | E17 | E18 | E19 | E20 | E21 | E22 | E23 | E24 | E25 | E26 | E27 | E28 | E29 | E30 | E31 | E32 | E33 | E34 | E35 | E36 | E37 | E38 | E39 | E40 | E41 | E42 | E43 | E44 | E45 | E46 | E47 | E48 | E49 | E50 | E51 | E52 | E53 | E54 | E55 | E56 | E57 | E58 | E59 | E60 | E61 | E62 | E63 | E64 | E65 | E66 | E67 | E68 | E69 | E70 | E71 | E72 | E73 | E74 | E75 | E76 | E77 | E78 | E79 | E80 | E81 | E82 | E83 | E84 | E85 | E86 | E87 | E88 | E89 | E90 | E91 | E92 | E94 | E95 | E96 | E97 | E98 | E99 | E101 | E105 | E115 | E117 | E119 | E121 | E123 | E125 | E127 | E136 | E271 | E551 | E844